als_Latn dik_Latn sag_Latn
Lëvizja Vetëvendosje gjithmonë ka proklamuar se në radhët e veta do njerëz të shkolluar, në mënyrë që të bëhet ndryshimi e, siç kanë thënë ata, të largohen ata që nuk janë të përgatitur sa duhet.
Por, zgjedhjet e fundit kanë bërë që ata të hapen më shumë. Përveç që kanë marrë në radhët veta njerëz që ishin pjesë e PDK’së dhe partive të tjera, të cilat VV’ja i ka kritikuar shumë; ajo u ka hapur dyert edhe njerëzve që nuk kanë përvetësuar kënaqshëm drejtshkrimin, shkruan gazetametro.net.
Kështu ka ndodhur edhe me mësuesin nga Mitrovica, Izet Tahiri. Mësuesi në fjalë, e që u anëtarësua para disa ditësh në Lëvizjen Vetëvendosje, vetëm në një publikim në Facebook i ka mbi 37 gabime drejtshkrimore.
E po ashtu, mësuesi i Edukatës Fizike, nuk heziton as të komentojë për kualifikimin e tij. Madje, komentuesve ai i thotë se nuk do ta përmend gjithë kualifikimin që, siç thotë ai, të mos e kompleksojë komentuesin. Por, mësuesi që edukon fëmijët deri në klasën e nëntë, edhe në këtë replikë ku flet për kualifikim, ka mbi 30 gabime elementare drejtshkrimore.
Ndërkohë, ani pse VV’ja kishte premtuar se do të merrte masa ndaj njerëzve të papërgatitur, Drejtoria e Arsimit në Mitrovicë që udhëhiqet nga kjo parti, nuk ka bërë asgjë ndaj mësuesve të tillë.
Ndryshe, mësuesi Tahiri ka qenë deri tash pjesë e Lidhjes Demokratike të Kosovës, të cilën parti e la për të kaluar në Vetëvendosjen e Albin Kurtit.
als_Latn als_Latn als_Latn als_Latn als_Latn als_Latn